
Ministru kabineta

noteikumiem Nr. 577
Objektivitātes un konfidencialitātes apliecinājums

Ar parakstu apliecinu, ka piekrītu piedalīties Latvijas Atveseļošanas un noturības mehānisma (turpmāk – Atveseļošanas fonds) plāna 2. komponentes "Digitālā transformācija" 2.2. reformu un investīciju virziena "Uzņēmumu digitālā transformācija un inovācijas" 2.2.1.r. "Uzņēmējdarbības digitālās transformācijas pilna cikla atbalsta izveide ar reģionālo tvērumu" 2.2.1.1.i. investīcijas "Atbalsts Digitālo inovāciju centru un reģionālo kontaktpunktu izveidei" digitālā brieduma testa, digitālās attīstības ceļa kartes un atzinuma vērtēšanas posmos.
Apliecinu, ka neesmu saistīts/-a ar atbalstu digitālā brieduma testa veikšanā vai digitālās attīstības ceļa kartes vai atzinuma izstrādē likuma "Par interešu konflikta novēršanu valsts amatpersonu darbībā" un Regulas (ES) Nr. 2024/2509 [1] 61. panta izpratnē, neesmu piedalījies/-usies minētajos procesos, kā arī nav tādu apstākļu, kuru dēļ es varētu pārkāpt Atveseļošanas fonda vadībā, īstenošanā un uzraudzībā iesaistītajai personai normatīvajos aktos noteiktos ierobežojumus, un nepastāv interešu konflikts konkrēta digitālā brieduma testa vai digitālās attīstības ceļa kartes vai atzinuma izstrādē.
Nav iemeslu, t. sk. tādu, kas saistīti ar ģimeni, emocionālajām saitēm, politisko vai nacionālo piederību, ekonomiskajām interesēm vai jebkādām citām tiešām vai netiešām personīgajām interesēm, kuru dēļ varētu apšaubīt manu neatkarību un objektivitāti lēmuma pieņemšanā.
Nekavējoties informēšu Eiropas digitālās inovācijas centra vadību, ja radīsies tādi apstākļi, kuru dēļ varētu apšaubīt manu objektivitāti un neatkarību lēmuma pieņemšanā.
Sniedzot atbalstu digitālā brieduma testa veikšanā vai izstrādājot digitālās attīstības ceļa karti vai atzinumu, savus pienākumus veikšu atbildīgi, profesionāli un objektīvi.
Apņemos neizpaust trešajām personām jebkādu informāciju, kas man kļuvusi zināma vai pieejama, kā arī apņemos lietot pieejamo informāciju un dokumentus, tikai sniedzot atbalstu digitālā brieduma testa veikšanā vai digitālās attīstības ceļa kartes vai atzinuma izstrādē.

[1] Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija)
